
105 години Съюз на слепите

в България (ССБ)

През 2026 г. Съюзът на слепите в България (ССБ) отбелязва 105 години от създаването на организацията. Началото е поставено на 28 март 1921 г., когато малобройна група възпитаници на Държавния институт за слепи, ползвайки европейският опит, обединени тръгват по пътя на борбата за права и интеграция в обществото, създавайки Дружество на българските слепи. Двадесет и пет години по-късно то е преименувано в Съюз на слепите в България. 

На 25 март 2026 в емблематичната зала на „Сити Марк Арт Център“ в София се проведе вълнуващ Юбилеен пролетен концерт. Събитието бе посветено на два значими празника – 105-годишнината от основаването на Съюза на слепите в България (ССБ) и отбелязването на 15-годишния юбилей от създаването на Дневния център за социална рехабилитация и интеграция (ЦСРИ) „Светлина“.“

Празничната програма събра на една сцена талантливи изпълнители, които превърнаха следобеда в истински празник на духа и изкуството. Сред участниците със свои музикални изпълнения се отличиха: Група „Феникс“, Атанас Лазаров и Галя Георгиева; Талантите от Музикално студио „Miracle“; Фолклорна формация „Танцуващи сърца“, които внесоха ритъм и колорит със своите танцови изпълнения. Специален момент в програмата бе участието на обичания изпълнител Орхан Мурад, който завладя залата с класиката „The Road to Hell“. Сред гостите на събитието бяха и студенти от 2-ри курс, специалност „Специална педагогика“, които подкрепиха изпълнителите и се запознаха отблизо с творческата енергия на общността. Юбилейният концерт се превърна в истински празник на таланта, волята и споделената радост, доказвайки за пореден път, че изкуството не познава граници и е мощен инструмент за социална интеграция.

Представяне, Национален център за

рехабилитация на слепи, Пловдив

На 17 октомври 1966 г. в Пловдив отваря врати Центърът за рехабилитация на слепи.  Приети са за основна рехабилитация първите 12 потребители от различни краища на страната. Шест месеца преди това Централното ръководство на Съюза на слепите в България(ССБ) взема решение за откриването на такъв Център в Пловдив. Организацията му се възлага на Христо Белобрадов, бивш учител, училищен инспектор, директор и радетел за развитието на образованието и делото на слепите в България – самият той със съдбата на късно ослепял човек. Христо Белобрадов проучва опита на западноевропейските, централноевропейските страни и САЩ в областта на основната рехабилитация на зрително затруднените лица. Организира доставянето на специална литература и нейния превод на български език. Кабинетите се оборудват с най-необходимите учебни пособия. Изготвят се първият учебен план и учебните програми по отделните рехабилитационни дисциплини, както и длъжностните характеристики за персонала и дневния режим. Въвежда се провеждането на производствена практика и учебно-възпитателни екскурзии. Още с откриването на  Рехабилитационния център, наред с обучението по основна рехабилитация, се започва и професионално обучение по електро монтаж и плетене на пазарски мрежи. Обучението по електро монтаж се налага, поради факта, че в повечето специализирани производствени предприятия на Съюза на слепите в България(ССБ), по онова време, съществуват електромонтажни цехове. Много от курсистите, завършили професионално обучение започват работа там. Особено перспективно се оказва обучението в плетене на пазарски мрежи. По-голямата част от обучаваните започват работа най-вече като надомници. Членове на тогавашния рехабилитационен екип твърдят, че около 90% от завършващите са започвали работа, в специализираните предприятия и в Народно-потребителната кооперация на слепите. Още със своето прохождане центърът се превръща и в разработващо звено за учебници, учебни помагала и различни дидактични материали по отделни рехабилитационни дисциплини. НОВИ функции И ПОДХОДИ се въвеждат в периода 1975 – 1986. През този период Центърът увеличава своя капацитет за прием на клиенти в интернатна форма на обучение от 12 на 15 клиенти в един поток. През 1977 г. са разкрити първите щатни учителски места. Внедряват се в работата тестове и чек-листове за измерване на постиженията по отделните рехабилитационни дисциплини. През 1978 г. се въвежда индивидуалния подход в рехабилитационната работа. Организират се също специализирани кратковременни рехабилитационни курсове за късноослепели със захарен диабет и за лица от третата възраст. В Центъра се организират и два курса за професионална подготовка. През 1977 г . — за подготовка на акордьори на пиана, и през 1981- 1983 г . за подготовка на програмисти. От 1979 г . в Центъра се организират и курсове за подготовка на инструктори по ориентиране и мобилност за нуждите на училищата за деца с нарушено зрение, за местните организации на ССБ, структури на Министерството на труда и социалната политика и Общините. От 1981 г. Пловдивският интернатен център, посредством свои учители, започва да осъществява рехабилитация по местоживеене, в която са обхванати 18 от 27-те съществуващи тогава окръжни организации на ССБ. През този период ръководството на Центъра полага огромни усилия за разширяване на материалната база. През периода 1988 — 2001г. директор на Центъра е Ангел Сотиров. Той също полага огромни усилия за разширяване на материалната база, подобряване на битовите условия, увеличаване броя на предлаганите услуги и реновация на цялата учебна документация. Актуализират се всички учебни програми и учебния план, въвежда се диагностичен период и въз основа на него се разработват индивидуални рехабилитационни планове за всеки отделен клиент. Разширява се трикратно материалната база на Центъра, в резултат на което се увеличава неговият капацитет до 24 клиенти за един поток. Подобряват се значително условията в интерната, като към всички негови стаи се обособяват санитарни възли. Разкриват се 9 нови учебни кабинета, извършва се телефонизация и радиофикация на Центъра. Повишава се ефективността от неговата цялостна дейност.  От юни 1992 г. към Центъра започва да функционира първият в страната кабинет по зрителна рехабилитация. Зрителният терапевт работи в екип с офталмолог и оптометрист. Експертите, работещи в кабинета получават своята подготовка по „Тренировка на слабото зрение“ в Швеция и в Института за слепи в Хадли – САЩ.  От 1991–1993 г. към НЦРС функционира служба за надомна рехабилитация. В обучението по познавателни умения, през 1998-1999 година, се създава сбирка от модели на различни животни и машини, с цел формиране реалистични представи у конгенетално слепите клиенти.

Още от своето разкриване в центъра се рехабилитират и сляпоглухи клиенти. В НЦРС са приемани за рехабилитация и клиенти от чужбина. През 1995 г . и 2002 г . зрително затруднени лица от Молдова бяха включени в курсове по Основна рехабилитация, а през 2005г. за нуждите на Съюза на слепите в Молдова е обучен учител по Тапицерство.

Съюз на слепите в България(ССБ)

Председателят на СИБ участва в дискусия за включването на хора с увреждания 

на пазара на труда

На 18 март 2026 г. в Пресклуба на БТА се проведе кръгла маса на тема „Как ще работим?  Взаимодействие на работодатели и хора с увреждания на пазара на труда”.

Събитието беше организирано от Фондация „Сошъл Фючър“ – JAMBA по проект, финансиран по Програма „Развитие на човешките ресурси”. Форумът събра представители на институции, бизнеса и неправителствения сектор, които обсъдиха възможностите за по-ефективно включване на хората с увреждания в заетостта. Основният акцент беше поставен върху необходимостта от по-добро сътрудничество между държавата, работодателите и организациите. Г-жа Йоана Колева, съосновател на JAMBA, представи платформата като връзка  между работодатели и мотивирани кандидати с увреждания. Тя подчерта, че въпреки очакваните икономически предизвикателства през 2026 г., ключът остава в инвестицията в умения, обучение и адаптиране на работната среда. Бизнесът също сподели добри практики. От Yettel представиха програмата „Рамо до рамо“, която подпомага професионалното развитие на хора с увреждания чрез  обучения, менторство и психологическа подкрепа. Инициативата се реализира вече 11 години и е подкрепила над 30 души. Представители на държавната администрация очертаха възможностите за подкрепа на работодателите чрез финансиране за адаптиране на работни места, обучение и преквалификация. Акцент беше поставен и върху насърчаването на предприемачеството сред хората с увреждания. Г-жа Елка Божова, председател на Комисията за защита от дискриминация, подчерта значението на равния достъп до заетост и превенцията на дискриминацията още в процеса на подбор. Според д-р Томчо Томов от Българската стопанска камара около 800 хиляди души в трудоспособна възраст остават извън пазара на труда, като значителна част от тях са хора с увреждания. В същото време бизнесът изпитва сериозен недостиг на кадри. Сред основните предизвикателства той посочи несъответствието между уменията и нуждите на работодателите, необходимостта от адаптиране на работната среда и съществуващите обществени нагласи.

Председателят на СИБ г-н Георги Колев също подкрепи инициативата на Фондация „Сошъл Фючър“ – JAMBA и акцентира върху необходимостта от изграждане на  достъпна среда в урбанизираните територии, както в образователните институции  и на работното място. Подобряване на системите за медицинска експертиза и социална оценка на възможностите на хората с увреждания, както и осигуряването на съвременни медицински изделия и помощни средства, ще допринесат изключително за трудовата заетост и социалното приобщаване. Той отбеляза, че въпреки трудностите с околната среда, много хора с увреждания успешно се реализират, особено в по-големите градове. Участниците в дискусията се обединиха около извода, че устойчиви резултати могат да се постигнат чрез по-активно партньорство, практически решения и последователни политики за включване на хората с увреждания в икономическия живот.

Съюз на инвалидите в България(СИБ)

Отчети и избори в Съюз на глухите

в България(СГБ)

Времето бърза към новото ни достойнство и нашата сила. Съюзът на глухите в България днес изживява свой своеобразен апогей. Изключително радостно е, че няма кътче в нашата страна, където глухите хора да не са били поне веднъж заедно през последните дни – или сериозно да обсъждат работата на своята териториална организация; или красиво да празнуват дните, които пролетта е подредила за най-хубавите традиции и житейски обреди. А най-често и на двете. Но още по-радостно е друго – ако търсим причината за това единение, намираме я в желанието за обновление на съюзния живот. В тези дни тъкмо отчетно-изборната кампания на Съюза на глухите в България носи възможност за такова обновление. Тази година събранията са наистина необичайно активни. Във всеки град и във всяка организация е видно, че критичното начало е първото, което дава плодове. Няма и две години от честването на 90-годишнината на нашия съюз. И никой не е забравил пожеланията и заветите, които всеки един изрече там и сам за себе си. Ръководството на СГБ, в лицето и на неговия председател Николай Нинов, даде тогава началото на новия подход в работата на съюза. Само година и половина по-късно съюзът ни вече има нов имидж в стопанската политика, придоби нови имоти, осигури спокойствие за бъдещото икономическо развитие. И разбира се – всичко това с грижата за всеки един от нашите членове. Днес отчетно-изборните събрания – още в териториалните организации, носят точно този заряд – с активност и с промяна да накараме времето „да зъбърза” към новото, което ще продължава да прави нашия Съюз на глухите в България уникален за света!Да, няма такъв Съюз!

От 27 февруари 2026 в Регионална организация, Плевен бе проведена успешна отчетно-изборна кампания в териториалните организации на СГБ, самочувствие и най-добро отношение за всички. Отчетно-изборните събрания на териториалните организации включени към районната организация в Плевен преминаха при изключителен интерес. Отдавна не е имало такава активност и толкова желание всички да бъдат заедно. Преди всичко трябва да бъде изтъкнато, че на проведените досега отчетно-изборни събрания в ТО в Лом, Видин и Монтана НЕ бяха извършени смени в ръководствата на териториалните организации. Според представените доклади и в другите наши организации промени няма. Напротив – всички активисти са приветствани за прекрасната работа и за добротата през изминалите 4 години. А заедно с ръководството на РО-Плевен и за най-доброто отношение към членовете и техните семейства. Най-важната заслуга в отчетите за изминалите 4 години беше отредена за социалната политика – за подобряване на условията на живот, за култура, за опознаване на България и света, и за всичко, което дава самочувствие и прави хората наистина щастливи. Ето защо този път решихме да не цитираме извадки от отчетните доклади. А да представим действията със снимки. Оказаха се стотици. Няма как да покажем всичко – но ето само някои от изминалата година. Всички ТО в РО-Плевен наистина са се постарали да припомнят общите ни срещи на 12 юли в хижа „Хайдушка песен., басейна в с. Чифлика и художествената изложба в с. Орешака. Ще остане и споменът за срещата на ТО Плевен и ТО Ловеч при ТО Монтана. Прекрасна беше инициативата на ТО Монтана 51 членове да прекарат 3 дни през септември в хотел „Тишина” и поздравление за секретарката Снежана Георгиева и председателя Недко Жечев, които са планирали и през 2026 г. да се възползват от промоционалната смяна. Поздравление и на ТО Свищов – освен разходките край р. Дунав са посетили и литературно четене в къщата-музей на прекрасния писател Алеко Константинов за Великден, след като си разменили червени яйца и козунак, запалили свещичка за здраве, но не къде да е, а в църквата, .построена през 1867 г. от гениалния майстор-строител Кольо Фичето. Разглеждайки и другите доклади, се забелязва желанието на нашите членове да възстановяват здравето си и да се забавляват заедно. ТО Свищов след пребиваване в балнеосанаториум, се включват в екскурзия до Северна Македония, а през лятото 12 човека се радват на морската шир в Китен. Но където и да пътуват, винаги спират да видят красивите забележителности на природата, изваяни като от самата природа, каменните гъби, изникнали от земята като „живи, само да ги откъснеш..И на празниците всички са били заедно – на Бабинден, но и на Трифон, където с вкусна храна, пенливо пиво, с добри приятели не може да се прекали. Може само да се мечтае за още нови срещи.

Димитрина Каракирова, координатор 
на РО на глухите в Плевен

Нашите клубове

Уважаеми читатели, от този, майски брой 2026 на "ВЯРА" продължаваме рубриката "Нашите клубове". В нея разказваме за отделни събития или за цялата дейност в Клубове на хората с увреждания и пенсионера(КХУП) Плевен. Искрено ще се радваме на Вашето активно участие в нея с материали, готови статии или нови идеи. Уверяваме читателите, че ще има равнопоставеност в публикуваните материали. Нека си пожелаем успех на тази рубрика!  "ВЯРА"

Глобализацията, информационният поток, динамиката на живота-всичко това довежда младите хора в един забързан ритъм, което понякога ги дистанцира от по-възрастното поколение. То започва в известен смисъл , да се чувства изолирано. Именно да избегнат това се стремят КХУП в Плевен чрез своята дейност. Като се има в предвид работата в тях проведените мероприятия и срещи те наистина успяват да сплотят възрастните хора,, да се чувстват полезни и ангажирани.

Организаторката Маргарита Мегова представи пред вестник "ВЯРА" мероприятията в клуба на ул. "Данаил Попов" 2

21 януари 2026, отбелязан Ден на родилната помощ(Бабинден), ритуал бабуване, песни и много емоции;

6 февруари, посещение в общинска зала "Катя Попова" на концерт на Росен Гергов и синове, 

13 февруари, посещение концерт на Христо Йоцов в общинска зала "Катя Попова";

18 февруари, посещение на документален филм за Андреа Бочели и Мария Калас в Окръжна библиотека "Христо Смирненски;

20 февруари, посещение на поетично-драматичната постановка "Обич за обич", Драматичен театър "Иван Радоев";

21 февруари 2026, матине "Творчеството на Христо Смирненски", организирано от "Нова зора" с Председател Евгения Иванова, проведено в залата на Манеца;

26 февруари, посещение от 80 членове на постановката "Бай Ганьо" на плевенския театър "Иван Радоев;

4 март, посещение на галерия "Дарения Светлин Русев", музикално-поетично четене "На раздумка с приятели". На това събиране ВГ "Пендара" със свои изпълнения поздрави участници и гости;

6 март, честване 8 март, Ден на жената в комплекс "Ферия";

11 март, проведено годишно-отчетно събрание на КХУП "Данаил Попов";

22 март, екскурзия по случай първа пролет до гр. Кнежа и гостуване на ПК "Дълголетие";

25 март, посещение на концерт в зала "Катя Попова" на португалска класическа музика;

31 март, честване на рождени дни на членове през последното тримесечие;

***

Дамяна Христова, Председател КХУП ул. Сан Стефано 40, Плевен сподели пред ВЯРА.

5 април 2026, ЦВЕТНИЦА е - светъл християнски празник! В очакване с надежда за много години здраве, радост, късмет, любов и уважение, ние членовете на КХУП ул."Сан Стефано"40 град Плевен за пореден път бяхме гости на Празника в град Ловеч.

1 април 2026, Не на шега, а истински!

Днес в КХУП ул."Сан Стефано"40 град Плевен се веселихме,пяхме и поздравихме нашите любими рожденици, родени през месеците -Януари, февруари и март. Бъдете благословени приятели!

27 март 2026, Плевенската поетеса Витка Витанова представи своята най-нова книга „По пътя към мечтите: мемоари“ в Регионалната библиотека „Христо Смирненски“ – Плевен. Публиката имаше възможност да се докосне до личния свят на авторката чрез споделените от нея спомени, житейски уроци и вдъхновения, събрани в книгата. Вечерта беше открита с музикален поздрав от вокална група „Перуника“ с ръководител Красимира Борисова. Особено вълнуващ момент бе участието на сина и дъщерята на Витка Витанова, които прочетоха откъси от нейни текстове, придавайки още по-личен и съкровен характер на срещата. По време на представянето публиката чу интересни и малко познати истории от живота на авторката,  сред които и факта, че е съученичка на легендарния български певец Емил Димитров. Витанова разказа и за своя творчески път, за вдъхновението си от децата и за многобройните отличия, които е получила през годините. Авторката е родом от Плевен, завършва руска филология в Софийския университет и дълги години работи като педагог. Има издадени 6 детски книги с поезия - "Блага дума“, "Вълшебният чадър“, „Слънчева пътечка“, „Имам си калинка“, „101 гатанки: Изворче на доброто“, „Има си детелинка: Стихотворения и разкази за деца“, поетичната книга за възрастни „Сърдечен зов“ и фейлетоните „С червен молив“. Носителка е на статуетката „Сребърен лист“ на 19-тия национален фестивал „Листопад на спомените“ 2013 във Варна. Призната е за една от шестнадесетте "български Шекеразади“ в конкурса за женско остроумие на в. „Стършел“ „Шекеразада, разкажи ми“. В края на събитието Лилия Цветкова – заместник-директор на Регионална библиотека „Христо Смирненски“, връчи на Витка Витанова почетния плакет на библиотеката в знак на признание за нейния принос към литературата и културния живот на Плевен. Срещата завърши с лични разговори и автографи от авторката.

Духът на Плевен Регионална библиотека „Христо Смирненски" - Плевен

8 март 2026, С усмивки, настроение,песни , танци членовете на КХУП ул."Сан Стефано"40 град Плевен и КП село Копиловци,облМонтана, КХУП град Оряхово, КП СЕЛО Горни Дъбник,обл Плевен, КП "Момина сълза" град Кнежа Отбелязаха в ресторант „Ростов" град Плевен прекрасен празник 8 - ми март

1 март 2026, В навечерието на един от най-обичаните български празници – Баба Марта, ученици от 2.а клас, участници в клуб занимания по интереси „В света на изкуството“, преживяха емоционална среща с членовете на Клуба на хората с увреждания и пенсионерите (КХУП ул ."Сан Стефано "40). С много старание децата бяха изработили ръчно плетени мартенички по време на заниманията в клуба, както и оригами сърчица. Те подариха на домакините специална мартеница – Пижо и Пенда, предназначена за клуба, както и по една мартеничка за всеки присъстващ. Посрещането беше изключително топло и сърдечно. Възрастните хора с радост приеха подаръците и развълнувано разказаха на децата за своите грамоти и медали, с които са заслужено отличени през годините. Те поздравиха малките гости с песен, стихотворение, разказ и за днешния празник Тодоровден, а децата от своя страна слушаха с интерес техните разкази, рецитираха стихотворение и завършихме срещата с хора и благопожелания. Децата бяха впечатлени от срещата и си тръгнаха щастливи, носейки със себе си малки подаръци и мартенички.

Изказвам сърдечна благодарност на г-жа Дамяна Христова, която с отворено сърце прие идеята за това гостуване и допринесе за осъществяването на тази красива инициатива. Благодаря и на родителите, които в своя почивен ден подкрепиха децата и бяха част от този вълнуващ момент. Пожелаваме на членовете на клуба здраве, много успехи в бъдещите им изяви, да бъдат все така дейни, сплотени и вдъхновяващи със своя пример. Нека духът на българските традиции продължава да свързва поколенията и да носи радост в сърцата ни!
27 февруари 2026, Празниците са наша съдба... С благодарност към организаторите на 11 фолклорен празник - Греяна ракия и зелева чорба от старовремската софра ,  който се проведе в Русенското  село Бабово За трета поредна година членовете на КХУП ул."Сан Стефано" 40 град Плевен бяхме гости и участници в празника. Бъдете благословени,приятели от Бабово!

***

Организаторката Галина Тончева разказа пред вестник "ВЯРА" за живота в клуба на ул. "Руй" 2

начало януари 2026, проведени отчетни събрания на секциите спорт и танци към КХУП ;

19 януари, проведено отчетно събрание на КХУП ул. РУЙ 2;

21 януари 2026, отбелязан Ден на родилната помощ(Бабинден), ритуал бабуване, песни и много емоции;

15 февруари, организиран излет до с. Сомовит от секция "Танци", "На риба в Сомовит";

27 февруари, посещение на членове от клуба в дом за стари хора, с. Горна Митрополия, раздадени подаръци и мартеници, които са изработени в клуба;

2 март, посещение на Рехабилитационен център за деца с увреждания в гр. Плевен. Раздадени подаръци и мартенички на децата;

3 март, група членове от клуба поднесе цветя пред Вечния огън на Храм-паметник "Св. Георги Победоносец" в чест Националния празник на България;

6 март, отбелязан 8 март, Ден на жената, 213 членове празнуваха в ресторант "Ростов";

20 март, отбелязана Първа пролет, в парк "Кайлъка" разходка от Моста до летен театър "Юрий Гагарин". Там членове от клуба проведоха гимнастика за здраве, след което някои продължиха разходката а други се почерпиха кафе и сладки в кафенетата на парка;

22 март, организиран излет до с. Сомовит от секция "Танци", "На риба в Сомовит"; март, организирана двудневна екскурзия от спортен клуб "Кайлъка" до гр. Крайова, Румъния;

Румен Петков, организатор клуб 
ул. Гренадирска 30, Плевен

Новини и предстоящи събития

в Община Плевен

Великденско ателие събра младежи в Плевен

Великденско ателие, организирано от младежите от Общинския младежки парламент към Община Плевен, постави началото на поредица от детски работилници в града, посветени на светлия християнски празник. В автентичната атмосфера на Първановата къща във Възрожденския комплекс участниците създаваха в продължение на часове сътвориха великденска украса. В инициативата се включиха деца с родителите си, както и представители на отдел „Образование и младежки дейности“ към Общината. На финала на инициативата всеки участник имаше възможност да си тръгне с ръчно изработените изделия, които ще допринесат за уюта и красотата на празничната украса в домовете им.

***

Обявиха класирането на участниците в четвъртото издание на Кайлъка трейл рън.
При огромен интерес и с участието на състезатели -мъже и жени от различни възрасти, премина четвъртото издание на Кайлъка трейл рън /„Kaylaka trail run“/. Спортната инициатива се проведе на 5април (неделя) в едноименния парк в Плевен Организатор е Сдружение „Да бягаш“ в партньорство с Община Плевен. Надпреварата е част от годишния Спортен календар на Общината. Състезателите, близо 400 от цялата страна, бягаха от старт-финала на язовир „Тотлебенов вал“ по живописните екопътеки в парка по четири трасета -късо (7 км), средно (16 км), ново трасе (21 км) идълго (30 км). И четирите маршрута са комбинация от технически терен и красиви пейзажи, подходящи за всички нива на умения, независимо дали състезателите са професионални трейл рънъри, търсят ново предизвикателство или са пешеходци. Както и предходните издания, и това имаше своята благородна кауза -Кайлъка трейл рън 2026 г. премина под знака на Силата на гората и в подкрепа на парк „Кайлъка“!
***

15 май е празникът на Плевен. Той се отбелязва от 2001 година с решение на Общински съвет Плевен. Датата е свързана с пролетния плевенски панаир, който е започвал третия понеделник от месеца. Според историците през тридесетте години на 20 век той е бил един от най- големите и известни панаири, значимо събитие в икономически събития в града. На площ от 30 дка са предлагали стока освен български производители, но и такива от Гърция, Турция, Египет и Испания. От 2001 година празникът на Плевен има други измерения, тържество на духа и културата, на обичта към родния град, която събира хора от различни поколения през най-хубавия месец от годината.

***

Първи по рода си дрон фест ще се проведе в Плевен

Първият за региона „Drone Fest Pleven - Технологиите в полет над Плевен“ ще бъде част от тазгодишното издание на Плевенския фестивал на науката. Събитието ще се проведе на 5 юни и се организира от Сдружение „РоботиксЛаб Академи“ с подкрепата на Община Плевен. Домакин на инициативата е Математическата гимназия „Гео Милев“. Под мотото „Когато младите хора летят високо, лети и духът на Плевен“ програмата включва атрактивни демонстрации с дронове, срещи с ентусиасти и експерти, предизвикателства, адреналин и много усмивки. Част от събитието е и конкурсът „Красотата на Плевен от високо“, в който ученици и младежи могат да участват със снимки или видеа, заснети от птичи поглед, и да покажат града по един различен и вдъхновяващ начин. Най-впечатляващите творби ще бъдат отличени, представени пред публика и ще станат част от историята на първия Drone Fest в Плевен.

„Инициативата е празник на мечтите, технологиите и смелостта да погледнем града си от нов ъгъл - от високо“, споделят от Сдружение „РоботиксЛаб Академи“.

***

Плевен с трети фолклорен събор „Кайлъшка шевица“ 

Трети Фолклорен събор „Кайлъшка шевица“ ще се проведе на 20 юни 2026 сред красивата природа на парк „Кайлъка“ в Плевен. Радетели на българските традиция и фолклор от цялата страна са поканени за участие в събитието. Зад инициативата стоят Танцов клуб „Веселяци“ и Община Плевен. Съборът се превърна в едно от традиционните летни събития за региона. Подробности по организацията, участниците и програмата на „Кайлъшка шевица“ ще бъде съобщена на нарочна пресконференция.

Хранителен режим, подходящ за хора със захарен диабет тип 2 и нарушена

бъбречна функция

Хората със захарен диабет са изложени на повишен риск да развият хронично бъбречно заболяване (ХБЗ) -1 от 3-ма диабетици има ХБЗ. Заболяването се характеризира с прогресивна загуба на бъбречна функция и може да доведе до терминална бъбречна недостатъчност, при която са необходими хемодиализа или бъбречна трансплантация. Ранните етапи на ХБЗ могат да бъдат обратими. Ето защо е важно хората с диабет да изследват редовно бъбречната си функция – препоръчва се изследване на креатинин и албуминурия поне 1 път годишно (а понякога и по-често), а при необходимост да се проведе консултация със специалист нефролог. Добре е хората с диабет да полагат специални грижи за бъбреците си. Балансираното хранене, наред с физическата активност и контрол на основните рискови фактори – кръвната захар, кръвното налягане и мастния профил са основни за предпазване от бъбречно заболяване. Ето една популярна, диетична рецепта:

Патладжан в доматен сос

НЕОБХОДИМИ ПРОДУКТИ: 

2 средни (1 / 454 г) патладжани, разполовени по дължина 

2 супени лъжици зехтин 

1/4 чаена лъжичка сол 

1/4 чаена лъжичка черен пипер 

450 гр постно говеждо или агнешко месо (кайма) 

2 чаши (473 мл) сос маринара (доматен сос) 

1 чаена лъжичка сушен риган 

1/2 чаена лъжичка смляна канела 

3 скилидки чесън 

1/2 чаша (120 мл) обикновено 2% българско кисело мляко 

2 супени лъжици пресен копър, нарязан 

1/4 чаша (45g) бяло краве саламурено сирене, натрошено 

НАЧИН НА ПРИГОТВЯНЕ: 

Загрейте фурната до 220° C. Поставете патладжана в тава с нарязаната страна нагоре и намажете със зехтина. Подправете със сол и черен пипер. Печете 20 минути. Междувременно направете червения сос. Намажете голям тиган със зехтин и го поставете на средно силен огън. Добавете смляното месо и гответе, разбивайки месото с помощта на шпатула, докато месото покафенее (8 мин.). Отцедете всички мазнини от тигана. Върнете го на умерен огън и добавете соса Маринара, ригана и канелата и оставете да къкри. Намалете котлона до минимум и гответе непокрито, като разбърквате от време на време (10 мин.). Нарежете 2 скилидки чесън и ги добавете в тавата за печене с патладжана. Изсипете 1/2 чаша вода в съда за печене. Внимателно изсипете лъжица месен сос върху всяка срязана страна на патладжана. Покрийте плътно тигана с фолио и печете, докато патладжанът стане много нежен, (50 мин). Докато патладжанът се пече, направете киселия сос. Нарежете на ситно останалата скилидка чесън и комбинирайте с киселото мляко, копъра и сиренето. Прехвърлете лодките с патладжан в чинии, изхвърляйки течността от тавата. Залейте патладжана със соса от кисело мляко и сервирайте. Получават се общо 4 порции - 1 порция е половин патладжан и 4 с.л. сос. 

***

Пет важни стъпки, за да съхраните бъбреците си здрави: 

1. ОСНОВА НА ХРАНИТЕЛНИЯ РЕЖИМ. Пациенти с диабет и хронично бъбречно заболяване (ХБЗ)* трябва да консумират индивидуална, балансирана, здравословна диета с високо съдържание на зеленчуци, плодове, пълнозърнести храни, фибри, бобови растения, протеини на растителна основа, ненаситени мазнини и ядки; и по-малко преработените меса, рафинирани въглехидрати и подсладени напитки. 

2. ВНИМАНИЕ ПО ОТНОШЕНИЕ НА КАЛИЯ. При напреднало бъбречно заболяване (ХБЗ) калият може да се покачи. В такива случаи, пациентите следва да приемат по-нискокалиеви плодове и зеленчуци (ябълки, горски плодове, мандарини, грейпфрут) и да ограничават ядките. 

3. ПРИЕМ НА БЕЛТЪЧИНИ. Препоръчва се прием на протеин, равняващ се на 0,8 гр/кг тегло за пациентите с ХБЗ и диабет и между 1,0 и 1,2 гр/кг тегло за пациентите на хемодиализа и перитонеална диализа. 

4. ПРИЕМ НА СОЛ. Препоръчва се прием на по-малко от 5 грама сол (натриев хлорид) на ден. Ниският прием на сол намалява кръвното налягане и е свързан с намален сърдечносъдов риск. Пациентите с ХБЗ често са чувствителни към сол и не могат да регулират кръвното налягане и състоянието на обема на извънклетъчната течност в условията на висок прием на сол. 

5. ФИЗИЧЕСКА АКТИВНОСТ. Препоръчва се на пациентите с диабет и ХБЗ да се извършва физическа активност с умерена интензивност с продължителност от поне 150 минути седмично, съобразено тяхната сърдечносъдова и физическа поносимост.
24 май, Преклонение пред образованието,

науката и културата

В съвременната историография се смята, че за първи път в епохата на Възраждането на 11 май 1851 г. в епархийското училище „Св. св. Кирил и Методий“ в гр. Пловдив по инициатива на Найден Геров се организира празник на Св. Св. Кирил и Методий, създатели на глаголицата. Денят 11 май не е случайно избран от Найден Геров, това е общият църковен празник на двамата светии. Така той започва да се чества като празник на българската просвета, култура и на славянската писменост. С въвеждането на Грегорианския календар през 1916 г. празникът, отбелязван от държавата и църквата, се чества на един ден - 24 май. Особено значение празникът придобива след Първата световна война. 

През 1892 г. Стоян Михайловски написва текста на училищния химн с първия си стих „Върви, народе възродени“. Химнът е озаглавен „Химнъ на Св. св. Кирилъ и Методи“ и включва 14 куплета, от които днес се изпълняват най-често първите шест. Панайот Пипков създава музиката към химна на 11 май 1901 г.  
 След 1969 г. се провежда секуларизация чрез отделяне на църковния от светския календар, затова днес съществуват два празника, църковен (11 май) и светски (24 май). Денят на честването на двамата братя става най-яркия израз на националната идентичност, на българското преклонение пред образованието, науката и културата. За първи път от 2020 г. честваме празника с новото му име, Ден на светите братя Кирил и Методий, на българската азбука, просвета и култура и на славянската книжовност. Преди това празникът носеше наименованието Ден на българската просвета и култура и на славянската писменост, но то беше променено от 44-ия парламент.

6 май, ден на Св. Георги(Гергьовден)

Легендата за Свети Георги

Едно от най-известните чудеса извършено от Свети Георги и заради което е често изобразяван на иконите, убиващ змей, е чудото станало близо до град Вирит, днешен Бейрут, недалеч от град Лида, където лежало тялото на светеца.

Близо до град Вирит имало голямо езеро, в което живеел страшен змей, той често излизал и много хора ставали негова жертва. Когато пък доближавал градските стени дъхът му отравял онези, които били на близо и го вдишвали. Гражданите се опитвали да се преборят със звяра неведнъж, но нямали успех.

Така един ден те решили да помолят техния владетел за помощ, той пък от своя страна издал заповед, с която разпоредил всеки ден да предават на змея по едно от децата си и тъй да се спасят останалите. Издавайки тази заповед той уверил хората, че когато дойде неговия ред и той ще предаде дъщеря си на чудовището. И така всеки ден отвеждали на брега на езерото по едно от децата си докато не дошъл ред на дъщерята на управителя. Когато това станало, гражданите поискали от бащата да изпълни думата си. Той заповядал на детето си да облече най-хубавата си премяна и да отиде на брега на езерото.

Когато змеят излязъл, се появил Свети Георги яхнал бял кон и отишъл при девойката. Попитал я защо стои там и плаче, а тя като му обяснила защо е там викала към него да бяга. В този час светецът-воин препуснал към змея и го пробол с копието си. После наредил на момичето да го върже с пояса си и да го завлече в града. Народът, като видял това се разбягал от страх, но Свети Георги им заговорил, да не се страхуват, защото Господ Иисус Христос го е изпратил да ги избави от това зло, за да повярват в Него. Подир тези думи светият войн отрязал с меча си главата на змея, а хората повярвали в Бога и всички до един се покръстили, а те били двадесет и пет хиляди освен жените и децата.

На това място по-късно била съградена голяма църква на името на Божията Майка и друга една на името на Свети Георги Победоносец. Тук именно станало и друго чудо, при освещаването на този храм избликнал извор с жива вода, която лекувала много душевно и телесно болни.

Във византийските  икони Свети Георги е на бял кон с копие, което завършва с кръст и поразява змея. В картината на фламандския живописец Питер Паул Рубенс (1577-1640) сюжетът е решен различно от Византийската  композиционна схема – не с копие се пронизва дракона, а с вдигнатия над главата меч. Композицията има връзка с картината от Рафаел или  със знаците на английския ”Орден на Свети Георги”. Отличията на ордена, основан от крал Едуард III в 1347 година, имат изображение на Свети Георги, побеждаващ змея и мотото: „Да бъде опозорен този, който мисли лошо за него”.
Съставители: инж. Румен Петков, организатор клуб 
За контакти: тел.064/835852
0884 444 903
Разпространява се БЕЗПЛАТНО
ИНФОРМАЦИЯ ЗА СПОНСОРА:

www.ohu-bg.net

http://disability.pleven.bg
ВЯРА








РЕГИОНАЛЕН МЕСЕЧНИК





ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ И ПЕНСИОНЕРИТЕ  година XXI   ПЛЕВЕН       май  2026








_1167581846.bin

